als_Latn dik_Latn sag_Latn
Iraku nis operacionin ndaj ISIS-it
02/03/2015
02/03/2015
Mësymja konsiderohet një hap madhor përpara në fushatën e rikthimit të territoreve veriore të Irakut nën kontrollin e qeverisë.
Tikriti, 130 km larg Bagdadit, u pushtua nga ISIS-i gjatë verës së bashku me qytetin e dytë më të madh të vendit, Mosulin, si dhe zona të tjera të zemrës sunite të Irakut pas braktisjes së tyre prej forcave të sigurisë. Deri tani, çdo përpjekje për të fituar kontrollin e Tikritit kishte përfunduar në dështim, por situata nisi të ndryshojë pasi të mbështetur nga avionët e koalicionit, ushtarët irakianë arritën të marrin Beixhin aty pranë.
Kontrolli i vendlindjes së ish-diktatorit do të mundësonte nisjen e një operacioni të drejtpërdrejtë mbi atë që është dhe shënjestra kryesore e kësaj mësymjeje, Mosuli. Kaq të rëndësishëm Tikritin e bën pozicioni strategjik për përforcimet ushtarake. Goditja e tij, sipas televizionit Al-Iraqiya Television, po bëhet nga drejtime të ndryshme. Raporteve të tij tregojnë se militantët janë tërhequr tashmë nga disa lagje periferike.
Ndasitë e hidhura mes minoritetit sunit, një bazë e rëndësishme mbështetjeje për Sadamin dhe shumicës shiite e kanë munduar prej kohësh Irakun. Bashkëpunimi i luftëtarëve nga të dy këto kahe në operacionin e Tikritit shihet dhe si një zhvillim i një rëndësie kyçe në betejën kundër Shtetit Islamik, edhe pse prania e forcave shiite në rajone sunite rrezikon të çojë drejt përplasjesh të tjera në të ardhmen.
Pak orë përpara operacionit, kryeministri irakian Haider al-Abadi, i cili vetë është shiit, i bëri thirrje luftëtarëve fisnorë sunitë të braktisin grupin ekstremist, duke i ofruar atë që e përshkroi si “shansin e tyre të fundit për të ulur armët”, e duke i premtuar faljen.
/ Top Channel
ISIS
LAJME TE NGJASHME
Tony Blair nuk do të jetë më i dërguari për Lindjen e Mesme; ish-kryeministri britanik jep dorëheqjen
Cameron prezanton programin, spikasin: ulja e taksave, aksioni ndaj emigracionit ilegal dhe referendumi për BE-në
VLERËSO KËTË LAJM
KRYESORET
SONDAZH
MË TË LEXUARAT
- Larje hesapesh në mes të Tiranës, 3 të vrarë me armë zjarri
- Vuçiç në Tiranë, askush nuk u provokua. Kryeministrat pranojnë ndasitë dhe flasin për bashkëpunimin
- Vuçiç mbërrin në Tiranë, pritet nga kryeministri Edi Rama në Pallatin e Brigadave
- Vizita e Vuçiç, në fokusin e shtypit serb
- Rama: Me Athinën nuk negociojmë interesin kombëtar. Idrizi? Problem artificial
- Anulohet darka në nder të delegacionit serb në Durrës
- Vuçiç: Dëshirojmë marrëdhënie të mira. S'na pëlqen ideja e Shqipërisë së Madhe
- Zvicër, 7 zyrtarë të FIFA-s arrestohen për korrupsion
- Konferenca e përbashkët Rama-Vuçiç
- Kryeministri maqedonas konfirmon vizitën, mbërrin sot në Tiranë
KËMBIMI VALUTOR
TREGJE DHE BURSA
als_Latn unk unk als_Latn als_Latn als_Latn als_Latn als_Latn eng_Latn ind_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn